**Ministru kabineta noteikumu projekta “Atbalsta Covid-19 krīzes skartajiem sporta centriem noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta “Atbalsta Covid-19 krīzes skartajiem sporta centriem noteikumi” (turpmāk -MK Noteikumu projekts) mērķis ir noteikt tāda atbalsta pieteikšanas, aprēķināšanas un saņemšanas nosacījumus, kas paredzēts sporta centru īpašniekiem vai tiesiskajiem valdītājiem un nomniekiem to īpašumā, pārvaldībā vai nomā esošo sporta centru (turpmāk – sporta centri) apgrozījuma krituma kompensācijai.  MK Noteikumu projekts stāsies spēkā nākamajā dienā pēc tam, kad oficiālajā izdevumā "Latvijas Vēstnesis" tiks publicēts paziņojums par to, ka Eiropas Komisija pieņēmusi lēmumu par šo noteikumu ietvertā komercdarbības atbalsta saderību ar Eiropas Savienības iekšējo tirgu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK Noteikumu projekts izstrādāts pēc Ekonomikas ministrijas iniciatīvas, balstoties uz Eiropas Komisijas 2020. gada 19. marta paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) ar 2020. gada 3. aprīlī pieņemtajiem grozījumiem, 2020.gada 8.maijā pieņemtajiem grozījumiem 2020.gada 13.oktobrī un 2021.gada 28.janvārī pieņemtajiem grozījumiem) (turpmāk – Pagaidu regulējums).  Lai risinātu minētos jautājumus, 2021.gada 15.aprīlī sagatavotie priekšlikumi, kas iekļauti MK Noteikumu projektā, izskatīti un atbalstīti Krīzes vadības grupā uzņēmējdarbības veicināšanai ietvaros, apspriežot noteikumu projektu ar nozares komersantiem.  MK Noteikumu projekts izdots saskaņā ar Covid-19 infekcijas izplatības seku pārvarēšanas likuma 2. pantu un 15. panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valstī no 2021. gada 7. aprīļa ārkārtējā situācija ir atcelta, tomēr sabiedrības veselības un dzīvības aizsardzībai tiek saglabāti dažāda veida ierobežojumi, kas negatīvi ietekmē nodokļu maksātāju spēju nodrošināt tādu saimniecisko darbību, kādu to varēja īstenot pirms ārkārtējās situācijas izsludināšanas. Ieilgstot Covid-19 izraisītajai nedrošībai un atkārtoti noteiktajiem ierobežojumiem Covid-19 izplatības mazināšanai tiek ierobežota ne tikai komersantu pelnīt spēja, bet arī tiek krasi samazināta to iespēja segt saimnieciskajā darbībā tekošos maksājumus, piemēram, telpu nomas maksu, komunālos maksājumus, apsaimniekošanas izdevumus, kredītmaksājumus un fiksētos administratīvos maksājumus. Līdz ar to īpaši svarīgi no valsts puses sniegt atbalstu, kas palīdz Covid-19 krīzes skartajiem sporta centriem segt apgrozījuma kritumu.  MK Noteikumu projekts izstrādāts ievērojot to, ka Pagaidu regulējums paredz sniegt atbalstu komersantiem krīzes situācijas seku novēršanai. Līdz ar to ir izstrādāts MK Noteikumu projekts, kura mērķis ir atbalstīt komersantus, kuru īpašumā ir sporta centri, jo līdz šim piedāvātie krīzes atbalsta instrumenti sporta centrus sasniedza tikai daļēji, tā kā atbalsta mehānismi tika balstīti uz uzņēmumā strādājošo principa. Atbalsts ir paredzēts apgrozījuma krituma kompensācijai, lai segtu operacionālās izmaksas (komunālie maksājumi (tai skaitā elektrības, ūdens un siltuma apgāde), nekustamā īpašuma nomas, saistību maksājumus, ārpakalpojumu izmaksas). Ar saistību maksājumiem tiek saprasti kredītmaksājumi, procentu maksājumi, kā arī līzingmaksājumi, savukārt ar ārpakalpojumu izmaksām tiek saprasti grāmatvedības pakalpojumi, apsaimniekošanas pakalpojumi, kā arī dažādu sistēmu uzturēšanas pakalpojumi, piemēram, ventilācijas, gāzes, signalizācijas, uzturēšanas sistēmu.  Minēto apliecina arī no sporta centriem saņemtie iesniegumi par nespēju veikt saimniecisko darbību Covid-19 krīzes ietekmes rezultātā.  MK Noteikumu projekts nosaka kritērijus, kurus piemēro Covid-19 infekcijas izplatības seku pārvarēšanas likuma ietvertajā atbalstā, kas paredz šādu atbalstu apgrozījuma krituma kompensācijai.  Šī MK Noteikumu projekta izpratnē par sporta centru uzskata sporta iekštelpu – fitnesa centrus, sporta klubus, sporta zāles, ledus halles, publiskas lietošanas peldbaseinus un olimpiskos sporta centrus ar kopējo iekštelpu platību virs 500 m2.  Balstoties uz saņemtajām nozares pārstāvju vēstulēm situācija sporta centros ir kritiska un vidēji ieņēmumu kritumam sasniedzot 70% atzīmi. Kā nozares dati liecina, ka apgrozāmo līdzekļu grants sporta centrus nesasniedz vai sasniedz ļoti ierobežotā apmērā, savukārt fiksēto izmaksas uz m2 mēnesī vidēji sasniedz gandrīz 25 EUR. Kā rezultātā sporta centri ir ļoti tuvu maksātnespējas situācijai.  Sporta centrs var kvalificēties atbalstam apgrozāmo līdzekļu plūsmas nodrošināšanai atbilstoši Ministru kabineta 2020.gada 10.novembra noteikumiem Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” (turpmāk – MK noteikumi Nr.676). Ja MK noteikumu Nr.676 ietvaros piesakās sporta centrs, tas saņem ļoti minimālu atbalstu apgrozāmo līdzekļu plūsmas nodrošināšanai, ņemot vērā mazu nodarbināto skaitu un lielu telpas platību, jo atbalstu minētajos noteikumos nosaka 60% apmērā no uzņēmuma bruto darba algas (tai skaitā arī veiktās darba devēja valsts sociālās apdrošināšanas obligātās iemaksas) kopsummas, līdz ar to nevar nosegt radušās operacionālās izmaksas, kā arī ārpakalpojumu izmaksas un saistību maksājumus, tajā skaitā saistību maksājumus.  Ekonomikas ministrijā ir saņemta nozares informācija, kurā identificējams Latvijas sporta centru apgrozījuma kritums. Sporta centru saņemtais atbalsts MK noteikumu Nr.676 ietvaros attiecīgi nenosedz sporta centra uzkrātos zaudējumus, kas sasniedz līdz 150 euro (atkarībā no nozares) tādēļ ir nepieciešams papildus atbalsts šo noteikumu ietvaros.  **Kritēriji atbalsta saņemšanai**  Atbalstu piešķir Latvijas Investīciju un attīstības aģentūra (turpmāk – LIAA).  Uz atbalstu var pretendēt komersanti, kuri atbilst šādiem kritērijiem:   * kas atbilst sīkā (mikro), mazā un vidējā uzņēmuma definīcijai, kura noteikta Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014), I pielikuma, vai lielā uzņēmuma definīcijai, kura noteikta Komisijas regulas Nr. 651/2014 2. panta 24. punktā; * kuram Covid-19 krīzes ietekmē konkrētā sporta centra kopējais apgrozījuma kritums 2020. gada decembrī un 2021. gada janvārī, februārī un martā, salīdzinot ar 2019. un 2020. gada attiecīgo mēnešu apgrozījuma kopsummu, ir vismaz 60%.   Atbalstam būs tiesīgi pieteikties uzņēmēji, kuriem uz iesnieguma iesniegšanas dienu nav VID administrēto nodokļu (nodevu) parāds, kas kopsummā pārsniedz 1000 *euro*, izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu, vai noslēgts vienošanās līgums.  LIAA pārbauda atbilstību VID datu bāzē pēdējā aktualizācijas datumā pirms iesnieguma iesniegšanas esošo informāciju par nodokļu parādiem.  **Atbalsta apmērs**  MK Noteikumu projekts paredz, ka atbalsta apmērs ir 25 euro par katru sporta centra iekštelpu kadastrālās uzmērīšanas lietā norādītās kopējās platības kvadrātmetru, bet kopējais atbalsta apmērs nepārsniedz šo noteikumu 5.2. apakšpunktā minēto apgrozījuma krituma apmēru. Atbalstu LIAA piešķir, ievērojot, ka Pagaidu regulējuma ietvaros piešķiramā ierobežota apjoma atbalsta apmērs vienam uzņēmumam un ar to saistīto personu grupai nepārsniedz 1 800 000 euro (pirms 2021. gada 30. septembra atbalsta saņēmēja un ar to saistīto personu grupas atmaksātais ierobežota apjoma atbalsts netiek ņemts vērā šajā punktā noteiktajā ierobežota apjoma atbalsta apmērā). Ja komersants ir saistīto personu grupā, komercdarbības atbalstu piešķir, ievērojot komersantu iesniegumu iesniegšanas secību, lai nodrošinātu, ka saistīto personu grupā netiek pārsniegts šo noteikumu ietvaros pieļaujamais maksimālais atbalsts. Komercdarbības atbalstam komersants var pieteikties vienu reizi.  Ja uzņēmums vienreiz ir saņēmis atbalstu, tad otrreiz pieteikties uz šo pašu atbalstu nevar. Ja LIAA ir pieprasījusi no komersanta papildus informāciju līdz konkrētam datumam, tad komersants tos drīkst iesniegt un tas netiek uzskatīts kā otrreizējs pieteikums.  Atsauce uz Eiropas Komisijas 2020. gada 19. marta paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) projekta 9.punktā un 11.8.apakšpunktā ietverta vadoties no Eiropas Komisijas prasības, lai piešķirtu atbalstu privātpersonām. Tādēļ šāda atsauce ir veidojama izņēmuma gadījumā, ievērojot Eiropas Komisijas prasības, kā arī privātpersonu intereses Covid-19 laikā.  Nozares sniegtā informācija liecina, ka tās vidējais uzkrātais zaudējumu apmērs Covid-19 ierobežojumu iespaidā kopš 2020. gada oktobra ir 54 *euro* par m2. Ņemot vērā nozares iesniegtos datus un sporta centru īpašnieku, tiesisko vadītāju un nomnieku saņemtos iesniegumus Ekonomikas ministrijā, Ekonomikas ministrija nosaka, ka kompensējamais atbalsts ir puse no uzkrātajiem zaudējumiem par m2, līdz ar to nosaka atbalstu 25 *euro* apmērā par katru sporta centra iekštelpas kadastrālās uzmērīšanas lietā norādītās kopējās platības m2, atskaitot iznomātās biroja telpas un tirdzniecības telpas komercdarbībai, un nepārsniedzot kopējos zaudējumus par periodu.  Ja apgrozījuma kritumu veido ne tikai iekštelpu pakalpojumi, tad attiecīgi nodala iekštelpu un ārtelpu pakalpojumus.   |  |  |  |  |  |  | | --- | --- | --- | --- | --- | --- | | **Nozare** | **Kopējā iekštelpu platība m2** | **Ieņēmumu kritums**  **(10.2020.-03.2021.)** | **Uzkrātie zaudējumi EUR uz m2**  **(10.2020.-03.2021.)** | **Fiksētās izmaksas EUR uz m2**  **(10.2020.-03.2021.)** | **Poten-ciālo pietei-kumu skaits** | | Volejbola un pludmales volejbola halles | 25 230 | 212 380 | 30.83 | 37 | 5 | | Tenisa halles | 20 305 | 214 587 | 20.95 | 7 | 10 | | Olimpiskie sporta centri | 144 723 | 3 482 753 | 33.00 | 16 | 9 | | Ledus halles | 44 189 | 982 457 | 39.74 | 27 | 8 | | Fitnesa centri | 85 553 | 4 095 188 | 149.71 | 91 | 77 |   Potenciālo pieteikumu skaits kopā ir 109, savukārt kopējā iekštelpu platība ir aptuveni 320 000 m2.  Lai pieteiktos atbalstam, komersants līdz 2021. gada 31.maijam elektroniski iesniedz LIAA attiecīgu iesniegumu, kas parakstīts ar drošu elektronisko parakstu un apliecināts ar laika zīmogu, vai iesniedz bez droša elektroniskā paraksta valsts pārvaldes pakalpojumu portālā www.latvija.lv, kurā norāda: komersanta nosaukumu, nodokļu maksātāja reģistrācijas numuru, e-pasta adresi, kontu, kas atvērts kredītiestādē vai pie maksājumu pakalpojuma sniedzēja, NACE 2.red.klasifikācija kodu (piemēram, lai izslēgtu iespēju pieteikties kredītu vai finanšu iestādēm), atbalstam pieprasīto summu, pievienotās vērtības nodokļa deklarācijas par noteiktajiem mēnešiem, savukārt, ja viena komersanta īpašumā, pārvaldībā vai nomā atrodas vairāki sporta centri un viena vai vairāku sporta centru iekštelpu platība ir mazāka par 500 m2, komersantam iesniegumā ir jānorāda informācija (pievienojot rēķinus), tai skaitā par apgrozījuma samazinājumu, tikai par tiem sporta centriem, kuru iekštelpu platība ir virs 500 m2. Komersantam pieteikumā jānorāda sporta centra iekštelpu platību kvadrātmetros, ēkas kadastra apzīmējumu un iesniedz kadastrālās uzmērīšanas lietu, apliecinājums, ka komersants iepriekš nav saņēmis, kā arī neplāno pieteikties citam atbalstam par vienām un tām pašām attiecināmajām izmaksām.  Vienlaikus ar iesniegumu komersantam jāiesniedz viens no šādiem apliecinājumiem:   * ka komersants atbilst sīkā (mikro) vai mazā uzņēmuma statusam Komisijas regulas Nr. 651/2014 2. panta 24. punkta un I pielikuma 2. panta izpratnē. Vienlaikus komersants iesniedz informāciju, kas ļauj pārliecināties par tā atbilstību šo noteikumu 20.3.1 apakšpunktā minētajām prasībām; * ka komersants atbilst vidējā vai lielā uzņēmuma statusam Komisijas regulas 651/2014 2. panta 24. punkta un I pielikuma 2. panta izpratnē . Vienlaikus komersants iesniedz informāciju, kas ļauj pārliecināties par tā atbilstību šo noteikumu 20.2. apakšpunktā minētajām prasībām.   Tāpat komersantam ir jāsniedz aizpildīta deklarācija par komercsabiedrības atbilstību mazajai (sīkajai) vai vidējai komercsabiedrībai, ja nepieciešams, kā arī iepriekš saņemtā un plānotā atbalsta apmēru, kas izsniegts saskaņā ar Pagaidu regulējuma 3.1. sadaļu, tā piešķiršanas datumu, atbalsta sniedzēja nosaukumu un tiesību aktus, saskaņā ar kuriem atbalstu piešķir vai plāno piešķirt, atbalsta instrumentu un, ja attiecināms, atmaksātā ierobežota apjoma atbalsta apmēru.  Ar saistīto personu grupu saprot ir komersanti, kas atbilst Komisijas regulas Nr. 651/2014 I pielikuma 3. panta 3. punktā noteiktajai saistīto uzņēmumu definīcijai, t.i., saistīti uzņēmumi ir uzņēmumi, kuru starpā pastāv kādas no šeit norādītajām attiecībām:  a) uzņēmumam ir akcionāru vai dalībnieku balsstiesību vairākums citā uzņēmumā;  b) uzņēmumam ir tiesības iecelt vai atlaist pārvaldes, vadības vai uzraudzības struktūras dalībnieku vairākumu citā uzņēmumā;  c) uzņēmumam ir tiesības īstenot noteicošu ietekmi pār citu uzņēmumu saskaņā ar līgumu, kas noslēgts ar šo uzņēmumu, vai saskaņā ar tā dibināšanas līguma klauzulu vai statūtiem;  d) uzņēmums, kas ir cita uzņēmuma akcionārs vai dalībnieks, vienpersoniski kontrolē akcionāru vai dalībnieku vairākuma balsstiesības minētajā uzņēmumā saskaņā ar vienošanos, kas panākta ar pārējiem uzņēmuma akcionāriem vai dalībniekiem.  Lai arī labas valsts pārvaldības principi paredz, ka LIAA var pārliecināties Valsts zemes dienestā par komersanta ēkas kadastrālo uzmērīšanas lietu, tāpat arī pārliecināties Valsts ieņēmumu dienestā par komersanta pievienotās vērtības nodokļa deklarācijām, tomēr šādas informācijas pieprasīšana aizņem laiku. Nereti informācijas iegūšana aizņem ilgāku laiku nekā lēmuma pieņemšanai noteiktais termiņš. Tādējādi tas būtiski kavē lēmuma par komercdarbības atbalsta piešķiršanas procesu un attiecīgi pretendenta turpmāko rīcību savā saimnieciskajā darbībā. Līdz ar to MK Noteikumu projektā ir paredzēts, ka komersantam pie iesnieguma ir jāpievieno gan ēkas kadastrālās uzmērīšanas lieta, gan jāiesniedz pievienotās vērtības nodokļa deklarācija.  MK Noteikumu projektā ir paredzēts, ka komersants nodrošina dokumentu glabāšanu 10 gadus no dienas, kad tam piešķirts atbalsts. Komersantam ir jāglabā visi dokumenti, kas saistīti ar iesniegumā norādīto informāciju un visiem tā pielikumiem (tajā skaitā, apliecinājumi, līgumi, rēķini un cita saistošā informācija), kā arī LIAA lēmumi.  LIAA, izvērtējot saņemto iesniegumu, pārliecinās par komersanta atbilstību Noteikumu projektā noteiktajiem kritērijiem un pieņem lēmumu par atbalsta sniegšanu.  Lai pārliecināto par komersanta un tā saņemtā atbalsta izlietošanu noteiktajām operacionālajām izmaksām, MK Noteikumu projektā tiek paredzēts, ka LIAA izlases veidā pārbauda 15 % no kopējā piešķirtā komercdarbības atbalsta saņēmušo komersantu skaita, kā arī LIAA ir tiesības pieprasīt no komersanta nepieciešamo informāciju pēcpārbaudes veikšanai. Savukārt komersants līdz 2022.gada 31.janvārim iesniedz LIAA informāciju un maksājumus apliecinošus dokumentus (konta izdrukas, maksājuma uzdevumus), kas apliecina, ka saņemtais komercdarbības atbalsts izmantots noteiktajām operacionālajām izmaksām. Ja LIAA rīcībā ir informācija par iespējamiem riskiem nelikumīga valsts atbalsta piešķiršanā konkrētam komersantam, tā pārbauda šī komersanta atbilstību.  **Atbalstu nepiešķirs šādos gadījumos:**   * komersantam, kuram iesnieguma iesniegšanas dienā ir Valsts ieņēmumu dienesta administrēto nodokļu (nodevu) parādi, kas kopsummā pārsniedz 1000 euro, izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums; * vidējam vai lielajam komersantam, kurš jau 2019. gada 31. decembrī bija un atbalsta piešķiršanas brīdī ir uzskatāms par nonākušu grūtībās atbilstoši Komisijas regulas Nr. 651/2014 2. panta 18. punktā minētajai definīcijai; * sīkajam (mikro) vai mazajam komersantam, ja tas vienlaikus atbilst šādām pazīmēm: * tas jau 2019. gada 31. decembrī bija nonācis grūtībās atbilstoši Komisijas regulas Nr. 651/2014 2. panta 18. punktā minētajai definīcijai; * 20.3.2. tam atbalsta piešķiršanas brīdī ir ierosināta tiesiskās aizsardzības procesa lieta, tiek īstenots tiesiskās aizsardzības process vai ir pasludināts maksātnespējas process, vai tas ir saņēmis glābšanas atbalstu un joprojām nav atmaksājis aizdevumu vai atsaucis garantiju, vai tas ir saņēmis pārstrukturēšanas atbalstu un uz to joprojām attiecas pārstrukturēšanas plāns; * ārzonā reģistrētām juridiskām personām vai personu apvienībām, kā arī Latvijā reģistrētām juridiskām personām, kurās vairāk nekā 25 % kapitāla daļu (akciju) īpašnieks vai turētājs ir ārzonā reģistrēta juridiskā persona vai personu apvienība; * kredītiestādēm un finanšu iestādēm; * valsts un pašvaldību institūcijām, publiskas personas kontrolētām kapitālsabiedrībām, brīvostām un speciālajām ekonomiskajām zonām, izņemot publiskas lietošanas peldbaseiniem ar nacionālās sporta bāzes statusu un olimpiskajiem centriem; * sporta centru apakšnomniekiem, kuri īrē telpas Olimpiskajos sporta centros.   Attiecībā uz MK Noteikumu projektā noteiktajiem ierobežojumiem komercdarbības atbalsta saņemšanai apakšnomniekiem, ir jāņem, ka telpu nomas atlaidi minētie apakšnomnieki var saņemt no Olimpiskā sporta centra.  Attiecībā uz izņēmumiem saistībā ar publiskas lietošanas peldbaseiniem ar nacionālas sporta bāzes statusu un olimpiskajiem centriem – šī norma iekļauta, jo ir gadījumi, ka tās var būt pašvaldības vai valsts institūcijas vai to daļas. Savukārt, atbalsts olimpiskajiem centriem un peldbaseiniem ar nacionālās sporta bāzes statusu pēc nozares iesniegtajiem datiem ir nepieciešams, jo tie gūst līdzvērtīgus zaudējumus tāpat kā pārējie sporta centri.  Attiecība uz kredītiestādēm un finanšu iestādēm - tās nevar saņemt atbalstu arī tad, ja veic darbību un izmaksu nodalīšanu.  MK Noteikumu projekta ietvaros sniegto atbalstu par vienām un tām pašām attiecināmajām izmaksām nedrīkst apvienot ar citu valsts atbalstu. Ja komersants vienlaikus darbojas vienā vai vairākās nozarēs vai veic citas darbības, tas nodrošina šo nozaru darbību vai izmaksu nodalīšanu no darbībām, kurām atbalsts tiek piešķirts šo noteikumu ietvaros. Sporta centriem nereti ir kā viena no nozarēm ir sporta inventāra mazumtirdzniecība, līdz ar to ir svarīgi nodalīt šīs nozares, par kurām tiek prasīts komercdarbības atbalsts.  Atbalsta nepiešķiršanas gadījumi izriet no principa, ka atbalsts ir piešķirams “godīgam” un “likumpaklausīgam” nodokļu maksātājam.  LIAA publicē savā tīmekļvietnē 5 dienas pēc lēmuma par atbalsta piešķiršanu to komersantu sarakstu, kuri saņēmuši atbalstu nomas ieņēmumu krituma kompensācijai, lai pārvarētu Covid-19 krīzes izraisītās sekas, norādot komersanta nosaukumu, reģistrācijas numuru un piešķirto atbalsta apmēru.  MK Noteikumu projekta 23.punkts nosaka valsts atbalsta kontroles regulējuma ievērošanu attiecībā uz nelikumīgā valsts atbalsta atgūšanu, ja pārkāpti valsts atbalsta nosacījumi, ņemot vērā Eiropas Savienības tiesas 2019. gada 5. marta spriedumu Lietā C349/17 par lūgumu sniegt prejudiciālu nolēmumu atbilstoši Līguma par Eiropas Savienības darbību (turpmāk – LESD) 267. pantam tiesvedībā *Eesti Pagar AS* pret *Ettevõtluse Arendamise Sihtasutus*, *Majandus* ‑ *ja Kommunikatsiooniministeerium****[[1]](https://euc-word-edit.officeapps.live.com/we/wordeditorframe.aspx?ui=en-us&rs=en-us&wopisrc=https%3A%2F%2Fekmin-my.sharepoint.com%2Fpersonal%2Fkristaps_soms_em_gov_lv%2F_vti_bin%2Fwopi.ashx%2Ffiles%2F8a6e2fa4f402460aa548d6ca720859b9&wdenableroaming=1&mscc=1&wdodb=1&hid=af7ed32d-f2c6-ef92-2da7-85c58fbf8d74-3634&uiembed=1&uih=teams&hhdr=1&dchat=1&sc=%7B%22pmo%22%3A%22https%3A%2F%2Fteams.microsoft.com%22%2C%22pmshare%22%3Atrue%2C%22surl%22%3A%22%22%2C%22curl%22%3A%22%22%2C%22vurl%22%3A%22%22%2C%22eurl%22%3A%22https%3A%2F%2Fteams.microsoft.com%2Ffiles%2Fapps%2Fcom.microsoft.teams.files%2Ffiles%2F406223751%2Fopen%3Fagent%3Dpostmessage%26objectUrl%3Dhttps%253A%252F%252Fekmin-my.sharepoint.com%252Fpersonal%252Fkristaps_soms_em_gov_lv%252FDocuments%252FEM%252F2020.gads%252FCOVID%2520kr%25C4%25ABze%252FNovembra%2520atbalsts%252FEMAnot_041120_atbalsts.docx%26fileId%3D8A6E2FA4-F402-460A-A548-D6CA720859B9%26fileType%3Ddocx%26ctx%3DfileLink%26scenarioId%3D3634%26locale%3Den-us%26theme%3Ddefault%26version%3D20200928023%26setting%3Dring.id%3Ageneral%26setting%3DcreatedTime%3A1604761638860%22%7D&wdorigin=TEAMS-ELECTRON.p2p.fileLink&wdhostclicktime=1604761638753&jsapi=1&jsapiver=v1&newsession=1&corrid=8c669b2f-1eda-4241-9b58-be81edec833d&usid=8c669b2f-1eda-4241-9b58-be81edec833d&sftc=1&accloop=1&sdr=6&scnd=1&hbcv=1&htv=1&hodflp=1&instantedit=1&wopicomplete=1&wdredirectionreason=Unified_SingleFlush&rct=Medium&ctp=LeastProtected" \l "_ftn1)[[[1]](#footnote-2)](https://euc-word-edit.officeapps.live.com/we/wordeditorframe.aspx?ui=en-us&rs=en-us&wopisrc=https%3A%2F%2Fekmin-my.sharepoint.com%2Fpersonal%2Fkristaps_soms_em_gov_lv%2F_vti_bin%2Fwopi.ashx%2Ffiles%2F8a6e2fa4f402460aa548d6ca720859b9&wdenableroaming=1&mscc=1&wdodb=1&hid=af7ed32d-f2c6-ef92-2da7-85c58fbf8d74-3634&uiembed=1&uih=teams&hhdr=1&dchat=1&sc=%7B%22pmo%22%3A%22https%3A%2F%2Fteams.microsoft.com%22%2C%22pmshare%22%3Atrue%2C%22surl%22%3A%22%22%2C%22curl%22%3A%22%22%2C%22vurl%22%3A%22%22%2C%22eurl%22%3A%22https%3A%2F%2Fteams.microsoft.com%2Ffiles%2Fapps%2Fcom.microsoft.teams.files%2Ffiles%2F406223751%2Fopen%3Fagent%3Dpostmessage%26objectUrl%3Dhttps%253A%252F%252Fekmin-my.sharepoint.com%252Fpersonal%252Fkristaps_soms_em_gov_lv%252FDocuments%252FEM%252F2020.gads%252FCOVID%2520kr%25C4%25ABze%252FNovembra%2520atbalsts%252FEMAnot_041120_atbalsts.docx%26fileId%3D8A6E2FA4-F402-460A-A548-D6CA720859B9%26fileType%3Ddocx%26ctx%3DfileLink%26scenarioId%3D3634%26locale%3Den-us%26theme%3Ddefault%26version%3D20200928023%26setting%3Dring.id%3Ageneral%26setting%3DcreatedTime%3A1604761638860%22%7D&wdorigin=TEAMS-ELECTRON.p2p.fileLink&wdhostclicktime=1604761638753&jsapi=1&jsapiver=v1&newsession=1&corrid=8c669b2f-1eda-4241-9b58-be81edec833d&usid=8c669b2f-1eda-4241-9b58-be81edec833d&sftc=1&accloop=1&sdr=6&scnd=1&hbcv=1&htv=1&hodflp=1&instantedit=1&wopicomplete=1&wdredirectionreason=Unified_SingleFlush&rct=Medium&ctp=LeastProtected" \l "_ftn1)*** Proti, tiek noteikts, ka arī gadījumos, kad Eiropas Komisija nav pieņēmusi lēmumu par komercdarbības atbalsta atgūšanu par dalībvalsts iestādes (atbalsta sniedzēja) piešķirto komercdarbības atbalstu, kas tika piešķirts, neievērojot Līguma par Eiropas Savienības darbību 108. panta 3. punktā noteikto paziņošanas pienākumu, un kuru piešķirot netika izpildīti komercdarbības atbalsta regulējuma nosacījumi, dalībvalsts iestādei (atbalsta sniedzējam) ir pienākums pašai pēc savas iniciatīvas atgūt šādu komercdarbības atbalstu. Vienlaikus spriedumā noteikts, ka ar šīm tiesību normām tiktu nodrošināta visa nelikumīgā atbalsta atgūšana un lai līdz ar to tā saņēmējam tostarp tiktu uzdots samaksāt procentus par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū (atgūstamo procentu apmērs nevar būt pretrunā minētajam līdzvērtības un efektivitātes principam un tādējādi, nosakot atgūstamo procentu apmēru, ir jāievēro Eiropas Savienības tiesību normas.).  Atbilstoši Administratīvā procesa likuma 59.pantam, LIAA ir tiesīga pieprasīt no komersanta papildu vai precizējošu informāciju un dokumentus, ja vienlaikus ar iesniegumu nav iesniegta visa informācija un dokumenti, kas nepieciešami komersanta atbilstības atbalsta piešķiršanai izvērtēšanai. LIAA ir tiesības noteikt papildu informācijas iesniegšanas termiņu, kā arī tiesības atteikt atbalsta piešķiršanu, ja informācija netiek sniegta. Visos gadījumos, ja nav iesniegta visa informācija un dokumenti, kas nepieciešami atbalsta piešķiršanas izvērtēšanai, LIAA nosaka papildu informācijas iesniegšanas termiņu. Ja informācija netiek sniegta noteiktajā termiņā, atbalsta piešķiršana tiek atteikta.  LIAA nodrošina atbalsta un informācijas uzskaiti. Minēto informāciju LIAA glabā 10 gadus no dienas, kad piešķirts pēdējais atbalsts, un informāciju pēc pieprasījuma iesniedz Eiropas Komisijā. LIAA nodrošina ikgadējā pārskata par sniegto atbalstu iesniegšanu Eiropas Komisijai. Tāpat LIAA nodrošina informācijas publicēšanu atbilstoši Eiropas Komisijas lēmumā noteiktajām publicitātes pasākumu prasībām (Pagaidu regulējuma (ar 2020. gada 3. aprīlī pieņemtajiem grozījumiem, 2020.gada 8.maijā pieņemtajiem grozījumiem 2020.gada 13.oktobrī un 2021.gada 28.janvārī pieņemtajiem grozījumiem) (angliski - *Temporary Framework to support the economy in the context of the COVID-19 outbreak*) 88.punkts) saskaņā ar normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības.  Par valsts atbalsta piešķiršanas brīdi tiek uzskatīta diena, kurā LIAA pieņem lēmumu par atbalsta piešķiršanu. LIAA lēmumu par atbalsta piešķiršanu pieņem atbilstoši Administratīvā procesa likuma 64.pantam.  MK Noteikumu projekts stājas spēkā ar brīdi, kad tie tiek publicēti oficiālajā izdevumā “Latvijas vēstnesis”. Vienlaikus lēmuma pieņemšana par atbalsta piešķiršanu tiek veikta tikai pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, LIAA. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs MK Noteikumu projektā noteikto nomas maksas ieņēmumu krituma piedzīvojušos uzņēmējus – aptuveni 109 sporta centrus.  Atbalsta mehānisma nodrošināšana ietekmēs LIAA aģentūras darbību. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz atbalstīt sporta centrus COVID-19 krīzes ietvaros, sniedzot atbalstu apgrozījuma krituma kompensācijai.  Noteikumu projektā ietvertā tiesiskā regulējuma īstenošana tiks nodrošināta LIAA esošo līdzekļu un cilvēkresursu ietvaros. |
| 3. | Administratīvo izmaksu monetārs novērtējums | MK Noteikumu projekts šo jomu neskar. |
| 4. | Atbilstības izmaksu monetārs novērtējums | MK Noteikumu projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2021.gads** | | Turpmākie trīs gadi (*euro*) | | | | |
| **2022** | | **2023** | | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 8 000 000 | 0 | 0 | 0 | 0 | 0 |
| 2.1. valsts pamatbudžets | 0 | 8 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -8 000 000 | 0 | 0 | 0 | 0 | 0 |
| 3.1. valsts pamatbudžets | 0 | -8 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +8 000 000 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 5.1. valsts pamatbudžets | 0 | 0 | 0 |
| 5.2. speciālais budžets | 0 | 0 | 0 |
| 5.3. pašvaldību budžets | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši sporta nozares iesniegtajiem datiem sporta centri ar platību virs 500 m2 ir 109, savukārt kopējā iekštelpu platība ir aptuveni 320 000 m2.  **Līdz ar to kopējais atbalsts sporta centriem ir 25\*320 000=8 000 000 *euro*.** | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK Noteikumu projekts šo jomu neskar. | | | | | | |
| 8. Cita informācija | Lai nodrošinātu atbalstu komersantiem, kuru īpašumā ir sporta centri, Ekonomikas ministrija normatīvajos aktos noteiktajā kārtībā sagatavos un iesniegs izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”, kas nepārsniedz 8 000 000 euro apmērā, paredzot, ka pieprasījums par līdzekļu piešķiršanu tiks iesniegts Finanšu ministrijā atbilstoši faktiski nepieciešamajam apmēram. | | | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | * Komisijas 2004. gada 21. aprīļa Regula (EK) Nr. 794/2004 ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - Komisijas regula Nr. 794/2004); * Komisijas regula Nr. 651/2014; * Pagaidu regulējums. |
| 2. | Citas starptautiskās saistības | MK Noteikumu projekts šo jomu neskar. |
| 3. | Cita informācija | * Pagaidu regulējums |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:   1. Pagaidu regulējums; 2. Komisijas regula Nr. 794/2004 3. Komisijas regula Nr. 651/2014 | | |
| A | B | C | D |
| Komisijas regulas Nr. 651/2014 I pielikums | Noteikumu projekta 5.1. apakšpunkts | Ieviests pilnībā | Neparedz stingrākas prasības |
| Komisijas regulas Nr. 651/2014 2.panta 24.punkts  un I pielikuma 2.pants | Noteikumu projekta 5.1.apakšpunkts, 10.5.1., 10.5.2. | Ieviests pilnībā | Neparedz stingrākas prasības |
| Komisijas regulas Nr. 651/2014 I pielikuma 3. panta 3. punkts | Noteikumu projekta 6.punkts | Ieviests pilnībā | Neparedz stingrākas prasības |
| Pagaidu regulējuma 22.punkta a) punkts | Noteikumu projekta 8. punkts un 10.7. apakšpunkts. | Ieviests pilnībā | Neparedz stingrākas prasības |
| Pagaidu regulējuma 22.punkta d) apakšpunkts | Noteikumu projekta 12.punkts | Ieviests pilnībā | Neparedz stingrākas prasības |
| Pagaidu regulējuma 22.punkta c, ca apakšpunkts un Komisijas regulas Nr. 651/2014 2.pants 18.punkts | Noteikumu projekta 20.2., 20.3 apakšpunkts | Ieviests pilnībā | Neparedz stingrākas prasības |
| Pagaidu regulējuma 20.punkta a) apakšpunkts | Noteikumu projekta 20.5. apakšpunkts | Ieviests pilnībā | Neparedz stingrākas prasības |
| Komisijas regulas Nr. 794/2004 10. un 11.pants | Noteikumu projekta 23.punkts | Ieviests pilnībā | Neparedz stingrākas prasības |
| Pagaidu regulējuma 91. un 92.punkts | Noteikumu projekta 24. un 25.punkts | Ieviests pilnībā | Neparedz stingrākas prasības |
| Pagaidu regulējuma 88. punkts | Noteikumu projekta 26.punkts | Ieviests pilnībā | Neparedz stingrākas prasības |
| Pagaidu regulējuma 89. punkts | Noteikumu projekta 27.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programmas grozījumi tiks saskaņoti ar Eiropas Komisiju. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Priekšlikums ir izskatīts krīzes vadības grupas uzņēmējdarbības veicināšanai ietvaros, apspriežot noteikumu projektu ar nozares uzņēmējiem. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, LIAA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu projekta izpilde tiks nodrošināta Ekonomikas ministrijas (normatīvā regulējuma izstrāde) un LIAA (lēmumu pieņemšana un atbalsta izsniegšana) esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārs E.Valantis

1. Sprieduma teksts latviešu valodā ir pieejams šeit: <http://curia.europa.eu/juris/document/document.jsf;jsessionid=3FCFE9F9814714B6A5445FE9C58E7902?text=&docid=211287&pageIndex=0&doclang=LV&mode=lst&dir=&occ=first&part=1&cid=933595> [↑](#footnote-ref-2)